b'\n_START_ARTICLE_\nSheol\n_START_SECTION_\nMga salin\n_START_PARAGRAPH_\nSa saling Griyegong Septuagint ng Hebreong Tanakh, ang sheol ay isinalin ng 61 sa 65 beses na Griyegong Hades, 2 beses na thanatos(kamatayan) at 2 beses nang hindi isinalin._NEWLINE_Sa ika-17 na siglong salin ng Bibliya sa Ingles na King James Version, ang Sheol sa Lumang Tipan ay isinalin na "impiyerno"(hell) ng 31 beses,  "libingan"(grave) ng 31 beses at "hukay"(pit) ng 3 beses._NEWLINE_Sa mga modernong salin ng Bibliya, ang sheol ay hindi isinalin na impiyerno kundi "libingan", "hukay" at "kamatayan".\n_START_SECTION_\nMga pananaw\n_START_PARAGRAPH_\nPangkalahatang inaayunan ng mga skolar gayundin sa Hudaismo na ang sheol ay hindi tumutukoy sa "lugar ng walang hanggang kaparusahan"(o impiyerno sa doktrinang Kristiyanismo) kundi sa "libingan", temporaryong tirahan ng mga namatay, at mundong ilalim._NEWLINE_Sa Bagong Tipan, ang pariralang "\xd7\x9c\xd7\x90\xd6\xbe\xd7\xaa\xd7\xa2\xd7\x96\xd7\x91 \xd7\xa0\xd7\xa4\xd7\xa9\xd7\x81\xd7\x99 \xd7\x9c\xd7\xa9\xd7\x81\xd7\x90\xd7\x95\xd7\x9c" (hindi mo iiwan ang aking kaluluwa sa Sheol) sa Awit 16:10 ay sinipi sa Mga Gawa 2:27 bilang "\xce\xbf\xe1\xbd\x90\xce\xba \xe1\xbc\x90\xce\xb3\xce\xba\xce\xb1\xcf\x84\xce\xb1\xce\xbb\xce\xb5\xce\xaf\xcf\x88\xce\xb5\xce\xb9\xcf\x82 \xcf\x84\xe1\xbd\xb4\xce\xbd \xcf\x88\xcf\x85\xcf\x87\xce\xae\xce\xbd \xce\xbc\xce\xbf\xcf\x85 \xce\xb5\xe1\xbc\xb0\xcf\x82 \xe1\xbe\x85\xce\xb4\xce\xbf\xcf\x85" (hindi mo iiwan ang kaluluwa ko sa Hades). Sa King James Version, ang Mga Gawa 2:27 ay isinalin na "thou wilt not leave my soul in hell(impiyerno)". Sa textus receptus na pinagbasehan ng King James Version, ang "\xe1\xbe\x85\xce\xb4\xce\xb7\xcf\x82" (Hades) ay lumitaw ng 11 beses. Sa bawat instansiya, isinalin ng King James Version ang Hades bilang "hell"(impiyerno) maliban sa 1 Cor. 15:55 kung saan ginamit ang "grave"(libingan). Sa mga edisyong kritikal ng 1 Cor. 15:55, ang "\xce\xb8\xce\xac\xce\xbd\xce\xb1\xcf\x84\xce\xbf\xcf\x82" (kamatayan) ay pumalit sa "\xe1\xbe\x85\xce\xb4\xce\xb7\xcf\x82"(Hades). Sa mga modernong salin kung saan ay mayroon lamang 10 instansiya ng "\xe1\xbe\x85\xce\xb4\xce\xb7\xcf\x82" ay pangkalahatang tinranslitera bilang "Hades". Sa modernong salin na NIV ng Mga Gawa 2:27, ito ay isinalin na "you will not abandon me to the realm of the dead". Sa lahat ng mga paglitaw ng hades sa Bagong Tipan maliban sa isa, ang "\xe1\xbe\x85\xce\xb4\xce\xb7\xcf\x82"(hades) ay may kaunti kung meron mang anumang kaugnayan sa mga gantimpala o parusa sa kabilang buhay. Ang eksepsiyon nito ang Talinghaga ni Lazaro at isang mayaman(Lucas 16:19-31) kung saan ay natagpuan ng mayaman ang kanyang sarili sa Hades at nagdurusa. Ang ilang mga skolar ay naniniwala na ang talinghagang ito ay sumasalamin sa pananaw na Hudyo noong panahong intertestamental ng sheol o hades na naglalaman ng magkahiwalay na mga dibisyon para sa masama at matuwid._NEWLINE_Sa Bagong Tipan, ang isinaling "impiyerno" ng mga tagapagsalin ng Bibliya ay tipikal na inilalarawan gamit ang mga salitang Griyegong Tartarus o Hades(na isinalin sa Septuagint mula sa Hebreong Sheol) o ang salitang Hebreo na Gehenna. Ang Gehenna o "lambak ng Hinnom" ay aktuwal na lokasyon na orihinal na handugan ng mga tao sa diyos na si Moloch, ngunit kalaunang naging tambakan at sunugan ng basura at mga bangkay ng mga kriminal na nagkamit lamang ng kahulugang metaporikal noong panahong intertestamental. Sa Marcos 9:47-48, ang Gehenna(na isinaling "impiyerno") ay inilarawan na "na doo\'y hindi namamatay ang kanilang maggot, at hindi namamatay ang apoy".'